Na temelju Programa aktivnosti u provedbi posebnih mjera zaštite od požara od interesa za Republiku Hrvatsku u 2021. godini (“Narodne novine” broj 4/21) i članka 36. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20, 5/20 – pročišćen tekst, 8/20, 2/21 i 3/21 – pročišćeni tekst) Općinski načelnik Općine Vladislavci dana 13. travnja 2021. godine, donosi

**P  L  A  N**

**motrenja, čuvanja i ophodnje otvorenog prostora i građevina za koje prijeti povećana opasnost od nastajanja i širenja požara na području Općine Vladislavci u 2021. godini**

**Članak 1.**

Ovim se Planom razrađuje način motrenja, čuvanja i ophodnje otvorenog prostora, građevina, dijelova građevina i površina za koje prijeti povećana opasnost za nastanak i širenje požara (u daljnjem tekstu: Plan), za vrijeme žetvene sezone, kada je proglašena velika ili vrlo velika opasnost za nastanak i širenje požara u razdoblju od 15. lipnja do 30. srpnja 2021. godine, odnosno do završetka žetvenih radova.

**Članak 2.**

Povećana opasnost od nastajanja i širenja požara utvrđuje se za poljoprivredne površine zasijane jesenskim kulturama (uljana repica, pšenica, ječam, zob i dr.) na području katastarskih općina Vladislavci, Dopsin i Hrastin.

**Članak 3.**

Motrenje, čuvanje i ophodnju u smislu članka 1. ovoga Plana provode Dobrovoljno vatrogasno društvo “Vladislavci”, (u daljnjem tekstu DVD“ Vladislavci“) i Dobrovoljno vatrogasno društvo “Hrastin” (u daljnjem tekstu: DVD “Hrastin” ).

Područje djelovanja DVD „Hrastin“ je katastarska općina Hrastin i dio katastarske općine Vladislavci, do zdravstvene ambulante u Vladislavcima.

Područje djelovanja DVD „Vladislavci“ je katastarska općina Dopsin i preostali dio katastarske Općine Vladislavci.

**Članak 4.**

Radi provedbe mjera iz članka 1. ovoga Plana, DVD “Vladislavci” i DVD “Hrastin” u razdoblju od 15. lipnja do 30. srpnja 2021. godine, odnosno do završetka žetvenih radova, obavljaju slijedeće zadaće:

* organiziraju stalno dežurstvo u vatrogasnom spremištu,
* organiziraju dežurstvo traktorom i plugom,
* vrše obilaske žitnih polja

Sam način motrenja, dojave i uzbunjivanja organizirat će svaka postrojba prema svojim mogućnostima i potrebama područja koje pokriva svojom aktivnošću, uvažavajući dugogodišnje iskustvo i prethodnu praksu u provođenju aktivnosti.

Pravne osobe Novi agrar d.o.o. i Žito d.o.o koje na području Općine Vladislavci imaju zasijane jesenske kulture, dužne su osigurati dežurstva na svojim žitnim poljima.

**Članak 5.**

DVD „Vladislavci“ i DVD „Hrastin“  dužni su do 10. svibnja 2021. godine , dostaviti Općini Vladislavci:

* izvršiti pripreme i sanacije, odnosno otklanjanje nedostataka na vozilima, opremi i tehnici, prvenstveno na temelju raščlambe zapisnički utvrđenih oštećenja i/ili kvarova tijekom prethodne požarne sezone
* kontakt telefone odgovornih osoba,
* Plan dežurstva za vrijeme žetvene sezone.

**Članak 6.**

Divljih odlagališta otpada na području Općine Vladislavci nema, a rubna područja naselja tijekom žetvene sezone obilazit će komunalni redar Općine Vladislavci.

**Članak 7.**

Način uključivanja vatrogasnih postrojbi u akcije gašenje požara, utvrđeni su u poglavljima 1.2. i 1.3. Plana zaštite od požara za područje Općine Vladislavci („Službeni glasnik“ 8/18)

Način uporabe opreme i vozila posebne namjene za gašenje požara i spašavanje osoba  te popis građevina i otvorenog prostora za koje prijeti povećana opasnost od nastajanja i širenja požara, određeni su u poglavljima 1.11., 1.12. i 1.13. Plana zaštite od požara za područje Općine Vladislavci („Službeni glasnik“ 8/18).

**Članak 8.**

DVD “Vladislavci” i  DVD “Hrastin” održavaju kontinuiranu vezu s operativnim centrom Javne vatrogasne postrojbe Čepin, a operativni centar Javne vatrogasne postrojbe Čepin sa, Županijskim centrom 112, Operativno-komunikacijskim centrom Policijske uprave Osječko-baranjske i drugim službama po potrebi.

**Članak 9.**

Za provedbu mjera utvrđenih ovim Planom osigurana su sredstva u Proračunu Općine Vladislavci za 2021. godinu.

**Članak 10.**

Ovaj Plan stupa na snagu danom donošenja, a ima biti objavljen u „Službenom glasniku“ Općine Vladislavci.

KLASA: 214-01/21-01/15

UR.BROJ: 2158/07-02-21-1

Vladislavci, 13. travnja 2021.

**Općinski načelnik**

Marjan Tomas